tomron87/hebrew-wikipedia-sentences-corpus huggingface dataset:
תפנית משמעותית התרחשה בשנת 332, לאחר שהקיסר קונסטנטינוס הנחיל לגותים תבוסה מוחצת וכפה עליהם הסכם שלום, שהוביל בעשורים שלאחר מכן להטבלה נרחבת בקרבם לנצרות האריאנית על ידי מיסיונרים גותים.
התנצרות זו עוררה מתחים פנימיים עזים בין הגותים הנוצרים לאלו שדבקו בפגאניות, כאשר האחרונים ראו בדת החדשה סממן לנאמנות יתרה לאימפריה הרומית.
בשנת 376 השתנה המאזן האזורי בעקבות לחץ מצד ההונים במזרח אירופה, אשר אילץ שבטים גותיים לחצות את הדנובה ולבקש מקלט בשטחי האימפריה הרומית.
מה שהחל ככניסה בחסות רומא הידרדר במהירות לעימות צבאי רחב היקף, שהגיע לשיאו בקרב אדריאנופול בשנת 378, שם הביסו הכוחות הגותיים את צבא האימפריה המזרחית והרגו את הקיסר ואלנס.
התבוסה המהדהדת זעזעה את העולם הרומי, והובילה להמשך הלחימה עד לחתימת הסכם שלום בשנת 382. במסגרת הסכם זה, הורשו השבטים הברברים, ובראשם הוויזיגותים, להתיישב בבלקן ולקבל אדמות לעיבוד חקלאי.
בתמורה, הם התחייבו לספק שירות צבאי משמעותי לצבא הרומי במעמד של "פוֹידֶרָטוּס", הסדר שאפשר להם לשמור על המבנה החברתי הייחודי שלהם, מבלי להיטמע לגמרי באוכלוסייה הרומית המקומית.
שלטון אלאריק ותוצאות חורבן רומא
כמו דברים רבים בהיסטוריה של הוויזיגותים, פרטי עלייתו של אלאריק לשלטון על הוויזיגותים שנויים במחלוקת.
בין כך ובין כך, אלאריק מוזכר לראשונה בהיסטוריה בשנת 394 כמנהיג יחידות גותיות בתוך הצבא הרומי (פואדרטי).
לאחר ביזת רומא וחורבן האזורים החקלאיים שמסביבה, עמדו אלאריק ואנשיו בפני בעיה של אספקת אוכל.
בהנהגתו של אלאריק, המשיכו הוויזיגותים דרומה בניסיון לחצות את הים לסיציליה, אך ניסיון זה כשל.
סיפורים שונים סופרו בניסיון להסביר כשל זה.
יש שאמרו שפסל קדוש מנע את חצייתם של הוויזיגותים ויש שאמרו שסערה מנעה זאת.
זמן קצר לאחר כישלון זה חלה אלאריק בקדחת ומת.
לאחר מות אלאריק עברה הנהגת הוויזיגותים לגיסו, אטהאולף.
אטהאולף ניסה לשפר את היחסים בין הוויזיגותים והשלטון של האימפריה הרומית, וסייע לקיסר הונוריוס בדיכוי מרד שפרץ בגאליה.
לאחר מכן השתקעו הוויזיגותים בדרום גאליה באישור הקיסר ואטהאולף אף נשא לאישה את אחותו של הקיסר הונוריוס, גאלא פלקידיה.
מאבקי כוח בין אטהאולף וקצין רומאי בשם קונסטנטיוס גרמו להרעה במצבם של הוויזיגותים.
קונסטנטיוס שם מצור על החוף בדרום גאליה, שגרם לרעב בקרב הוויזיגותים ודחק אותם לספרד.
המעבר להיספניה והקמת הממלכה הוויזיגותית
עם הגעתם לדרום גאליה, התעמתו הוויזיגותים בקרבות רבים עם העמים השונים ששכנו מסביבם באזור זה.
עם שקיעת האימפריה הרומית קמו כוחות רבים שניסו לבסס את שלטונם באזורי גאליה והיספניה.
הממלכה הוויזיגותית הוקמה תחילה על שטחי אקוויטניה בידי המלך ואליה.
בתקופת יורשו, תאודוריד הראשון, הושלם יישובם של הוויזיגותים באקוויטניה והורחב תחום שלטונם לאזורים בחצי האי האיברי.
עם הזמן נכבשו שטחים נוספים בגאליה והיספניה.
בשנת 508 איבדו הוויזיגותים את רוב השטחים בגאליה פרט לאזור ספטימניה (בדרום צרפת של ימינו).
תיאודריך הגדול איחד בין הוויזיגותים והאוסטרוגותים.
עד למותו בשנת 526, הייתה ממלכת הוויזיגותים סוזרנית תחת שלטון האוסטרוגותים.
המלך תיאודוריך הדיח את המלך גסאלך והושיב בראש הממלכה את אמאלריך נכדו, אולם בהיות הלה קטין, שלט מטעמו עוצר, אציל אוסטרוגותי בשם תיאודיס.
כך היה תיאודוריך החל משנת 507, מלך האוסטרוגותים וגם הוויזיגותים גם יחד, עד מותו בשנת 526. לאחר מכן, פוצלו שוב הוויזיגותים והאוסטרוגותים.
ההיסטוריונים הרומים העתיקים לא מספרים הרבה על התרבות הוויזיגותית, ואין בידינו מספיק מידע כדי לקבוע האם הייתה להם תרבות מובחנת משאר השבטים הגותיים ואם כן, מה היא כללה.
עם זאת, ישנם כמה פרטים המסופרים בהיסטוריות העתיקה, אם כי אמינותם מוטלת בספק.
למשל, יורדנס מספר על טקס הקבורה שביצעו עבור אלאריק לאחר מותו.
לפי יורדנס, נקבר אלאריק עם אוצרות רבים תחת נחל שזרמו הוסת כדי לחפור את קברו.
לאחר הקבורה והחזרת זרם הנחל למסלולו הטבעי, הרגו הוויזיגותים את העבדים שחפרו את קבר.
דתם של הוויזיגותים הייתה במקור גרמאנית פגאנית, בדומה לדת שהייתה קיימת בצורות דומות בקרב העמים הגרמאנים השונים.
לאחר חציית הדנובה בשנת 376 והשתקעות הוויזיגותים באימפריה הרומית, הומרו הוויזיגותים, יחד עם שאר הגותים, לנצרות אריאנית.
הוויזיגותים נותרו אריאנים כ-200 שנה, גם לאחר שייסדו את ממלכתם באיבריה שבה רוב נתיניהם היו נוצרים קתולים.
בשנת 589 כונסה מועצת טולדו השלישית, במטרה לאחד בין הקבוצות הנוצריות השונות בממלכה.
בעקבות מועצה זו הומרה האצולה הוויזיגותית לנצרות קתולית.
לא ידוע על מפגש משמעותי כלשהו בין הוויזיגותים והיהודים לפני תקופת מלוכתם בספרד.
בתחילת מלכות זו מצב היהודים נחשב טוב והם נהנו מזכויות שוות כשאר נתיני הממלכה.
היהודים בספרד נחשבו לקהילה עשירה, ויהודים רבים היו בעלי אדמות ועבדים והחזיקו במשרות ממשל גבוהות.
עם המרתם של הוויזיגותים מנצרות אריאנית לקתולית בא גל של גזרות נגד היהודים שהוביל לבריחתם של יהודים רבים מספרד לצפון אפריקה המוסלמית.
השפה של הוויזיגותים הייתה גותית.
אחד המקורות היחידים לשפה הגותית הוא התנ"ך והברית החדשה שנכתבו בבלקן על ידי בישוף ויזיגותי.
השפה הגותית שרדה אצל הוויזיגותים כנראה עד המאה ה-8, ולאחר מכן ידועה רק מכמה שרידים של דוברי השפה שנותרו באזור הים השחור.
עד ההמרה של הוויזיגותים לקתוליות, שימשה הגותית כשפת כתבי הקודש של הגותים האריאנים, כמו גם השפה הליטורגית שלהם.
לאחר המרתם לקתוליות בסוף המאה ה-6 הוחלפה הגותית בלטינית כשפה הליטורגית של הוויזיגותים.
ויז'ניציה (אוקראינית: Вижниця, רוסית: Вижница, גרמנית: Wischnitza, רומנית: Vijniţa, יידיש: וויזשניץ) היא עיירה באוקראינה, הנמצאת במחוז צ'רנוביץ ומשמשת כמרכז למחוז ויז'ניץ, על גדות נהר הצ'רמוש הלבן, סמוך להרי הקרפטים.
אוכלוסיית העיירה מונה כ-4,917 תושבים.
על שם העיירה קרויה חסידות ויז'ניץ, שנוסדה בה.
ויז'ניץ מוזכרת לראשונה ב-1501 בכרוניקות מולדוביות כחלק מנסיכות מולדובה.
בשנים הבאות התפתחה כמרכז לתעשיית היער באזור וכמרכז הירידים.
בתחילת המאה ה-17 נסיכות מולדובה נכבשה על ידי האימפריה העות'מאנית.
ב-1768 האזור נכבש על ידי הצבא הרוסי, וב-1774 על ידי אוסטריה; העיר השתייכה לפלך בוקובינה החדש.
בעקבות מלחמת העולם הראשונה והתפוררות הקיסרות האוסטרו-הונגרית (1918) נהפכה העיר לחלק מרומניה, וב-1939 צורפה לברית המועצות כחלק מאוקראינה לאחר הסכם ריבנטרופ–מולוטוב.
ב-1941 חזר הצבא הרומני לעיר לפי הסכם עם בעלי בריתם הגרמנים.
ב-1944 נכבשה על ידי הצבא האדום וסופחה לאוקראינה.
בשל הסובייטיזציה של האזורים המסופחים, העיר קיבלה זהות אוקראינית ועם הכרזת העצמאות של אוקראינה ב-1991, עם התפרקות ברית המועצות, הפכה לחלק מאוקראינה.
בשנת 1854 התיישב בוויז'ניץ הרב מנחם מענדיל משושלת קוסוב, שייסד את חסידות ויז'ניץ העצמאית.
רוב פרסומה וחשיבותה של העיירה בעולם היהודי נבעו מהחצר החסידית.
ב-1880 מנו היהודים כ-90% מן האוכלוסייה.
מספר משכילים פעלו בעיר, ובמאה ה-20 הוקמו מועדונים ציוניים.
במלחמת העולם השנייה, היהודים גורשו למחנות בטרנסניסטריה על ידי הצבא הרומני, ושם רבים מהם הושמדו.
הקהילה לא השתקמה לאחר השואה.
ויזואל קיי (ביפנית: ヴィジュアル系; באנגלית: Visual Kei, "סגנון ויזואלי") מתייחס לתנועה חתרנית ברוק היפני שהתפתחה במהלך שנות השמונים ביפן וזכתה לפופולריות נרחבת במהלך בשנות התשעים והאלפיים המוקדמות.
את הויזואל קיי מאפיינים בעיקר שימוש באיפור, תלבושות צעקניות וצבעוניות ותסרוקות מיוחדות וססגוניות.
לעיתים קרובות, אם כי לא בכל המקרים, קיימים גם סימנים של אנדרוגניות, מוזיקאים גברים המגלמים דמויות נשיות, ושימוש במאפיינים נשיים כלליים.
ויזה לארצות הברית היא אשרת הגעה המונפקת על ידי שגרירות ארצות הברית או הקונסוליה שלה ומעניקה לנושא הוויזה את הזכות להגיע לתחומי ארצות הברית ולהגיש בקשת כניסה.
קבלת הוויזה אינה מקנה כניסה אוטומטית לארצות הברית.
בנקודת ההגעה (נמל תעופה, נמל ימי, או מעבר גבול יבשתי) קובע מפקח מטעם מחלקת ההגירה אם נושא הוויזה רשאי להיכנס לתחומי ארצות הברית.
החלטה זו היא על פי שיקול דעתו בלבד והיא אינה ניתנת לערעור.
אדם שאינו אזרח ארצות הברית, שמעוניין להיכנס לתחומה מחויב להגיש בקשה לוויזה לפני הגעתו.
יוצאי דופן הם אזרחי אחת מ-42 המדינות החתומות על הסכם ויתור ויזה המקנה לאזרחי מדינות אלה כניסה ללא ויזה לארצות הברית ובתמורה כניסה של אמריקאים לארצות גם ללא ויזה.
בשנת 2009 נוסף חוק שאזרחי מדינות אלו חייבים להירשם לפני הנסיעה באתר אינטרנט של ממשלת ארצות הברית המכונה ESTA – Electronic System for Travel Authorization במידה ומגיש הבקשה לא מסומן במערכת ניתן אישור בו במקום בצורת טופס ירוק אותו צריך להדפיס ולהצמיד לדרכון בעת כניסה לארצות הברית.
לעיתים המערכת לא מאשרת מייד את הבקשה אלא לאחר מספר ימים ולעיתים רחוקות אינה מאשרת כלל.
אתר זה נותן מידע מוקדם למשרד ההגירה האמריקאי על אזרחים זרים המעוניינים להיכנס למדינה.
מדינות רבות באיחוד האירופי, ישראל, יפן, ניו זילנד ועוד חתומות על הסכם זה.
אזרחים ישראלים בעלי אזרחות כפולה שכלולה בהסכם הוויזות יכולים להיכנס לארצות הברית בדרכון הזר שלהם.
כמו כן זכאי להיכנס ללא ויזה מי שהוא אזרח קנדה או ברמודה.
יש שני סוגי ויזה בסיסיים בארצות הברית:
ויזה זמנית (Nonimmigrant visa) – ויזה המיועדת לביקורים לצורך תיירות, עסקים, עבודה או לימודים.
ויזת הגירה (Immigrant visa) – ויזה המיועדת לכל מי שמתכוון לחיות בארצות הברית בקביעות וללא הגבלת זמן.
כל המחזיקים בדרכון שאינו שייך לאחת מהמדינות המורשות, חייבים לקבל ויזה על מנת להגיע לנקודת הכניסה לארצות הברית ושם לבקש את אישורו של נציג ההגירה להיכנס לארצות הברית.
לאחר אסון התאומים בשנת 2001, השגרירויות האמריקאיות ברחבי העולם החמירו את סף דרישותיהן מתיירים וממהגרים כאחד על מנת למנוע את איומי הטרור על ארצות הברית.
למרות שהחמרת נוהלי הוויזה נעשתה מטעמי ביטחון, השיקול המכריע היה החשש מהגירה בלתי חוקית לארצות הברית.
מועמדים המבקשים אשרות כניסה לארצות הברית צריכים לשלם 185 דולר עבור הריאיון עצמו בשגרירות.
ניתן לשלם באשראי או באמצעות בנק הדואר.
לאחר מכן נקבעים ראיונות בשגרירות או קונסוליה של ארצות הברית בה מקבל המבקש תשובה חיובית או שלילית.
אם קיבל תשובה שלילית כספו אינו מוחזר לו.
סביב בקשת הוויזה התפתחה תעשייה שלמה של ארגונים וחברות שמנצלות את העובדה שישראלים רבים אינם קוראים היטב אנגלית, ועייפים מכדי להבין את הבירוקרטיה סביב הוויזה.
חברות אלו גובות סכום של כ-100 שקלים תמורת השירות פלוס דמי בקשת הוויזה, אולם דבר זה אינו הכרחי ואנשים רבים מגישים את הבקשה בעצמם.
כמו כן לעיתים חברות אלו מתהדרות בשירות קיצור תורים המסתמך כביכול על בסיס קשרים עם גורמים בשגרירות.
חברות אלו משתמשות בשירות הניתן חינם לכל אזרח לקביעת תור דרך האינטרנט, שינוי זמן התור והקדמת התור במקרה שמישהו ביטל את תורו.
עשרות מיליוני תיירים בעלי אזרחות זרה מבקרים בארצות הברית מדי שנה ורבים אף מהגרים אליה לצמיתות.
המבקשים ויזת אורח חייבים להוכיח כי הם עומדים בתנאים שהוגדרו על ידי מחלקת ההגירה (Immigration and Nationality Act).
הסברה, על פי החוק האמריקאי, היא שכל מי שמבקש ויזת אורח הוא מהגר פוטנציאלי.
מסיבה זו חלה על הפונים לקבלת ויזה חובת ההוכחה כי הם אינם מתכוונים להגר לארצות הברית.
להצהיר על מטרת ביקורם בארצות הברית (תיירות, עסקים, טיפול רפואי וכדומה).
להצהיר על כוונתם להישאר לתקופה מוגבלת בלבד.
להעיד על מגוריהם מחוץ לארצות הברית, לצד הצגת התחייבויות קודמות המעידות על חזרתם הצפויה לארצם בתום הביקור.
על-פי רוב מפעילה השגרירות האמריקאית בישראל שיקול דעת מוגבר כלפי:
חיילים משוחררים שרוצים לטייל בארצות הברית, וזאת משום שטרם הספיקו להתבסס.
במיוחד נכון הדבר כלפי אלו שלא עבר זמן רב יחסית מאז השחרור ושלא הספיקו לעבוד או ללמוד תקופה ארוכה אחרי הצבא.
ילידי מדינות ערביות ומוסלמיות שמוגדרות על ידי מחלקת המדינה האמריקאית כמדינות טרור – איראן, סודאן, סוריה, לוב, קוריאה הצפונית וקובה – צריכים להמתין לוויזה בממוצע חודש ימים, עד שבקשתם תיבדק על ידי סוכנויות הממשל השונות בוושינגטון.
מצרים, מרוקו, תימן ועיראק הן מדינות ערב שאינן מוגדרות כמדינות טרור.
לפיכך, ילידי מדינות אלה נאלצים להמתין רק שבועיים-שלושה עד שמקבלים את הוויזה.
בין השנים 2003–2006 נדרשו המועמדים מחזיקי הדרכון הישראלי להגיש את בקשת אשרת הכניסה דרך סוכני הנסיעות בלבד.
החל ממרץ 2006 מחזיקי הדרכון הישראלי המבקשים אשרת-כניסה נדרשים למלא את הטפסים הנדרשים דרך אתר האינטרנט של שגרירות ארצות הברית בלבד, להדפיס את הטפסים כאשר הם מלאים ושלמים, ולהגיש אותם ביום בו נקבע הריאיון.
תהליך זה כרוך בעלות אגרה.
הפונים נדרשים לספק טפסים ואישורים שונים לפני הריאיון.
מטרת הריאיון בשגרירות היא לוודא שאין בכוונת המועמד להשתקע בארצות-הברית, על פי בדיקת הנתונים שהמועמד הגיש יחד עם הטפסים שנכללים בהחלטה הסופית: עצמאות פיננסית, מקום עבודה יציב, רכוש גשמי, ילדים ומשפחה בארץ, חשבון בנק, בית והיעדר הרשעות פליליות בארץ המוצא של הפונה.
ברוב המקרים הריאיון אורך מספר דקות בלבד ובסופו החלטת הפקיד.
רוב דחיות בקשות הוויזה של אזרחי ישראל נגרמות בגין העובדה שהמועמד לא הצליח לשכנע את המראיין כי הוא מתכוון לחזור לארץ בתום ביקורו באמריקה.
למרבית הנדחים עבר פלילי, בעיות סמים וכדומה.
יחד עם זאת, יש ישראלים המדווחים כי למרות שעמדו בסף הדרישות והציגו בפני הקצין הקונסולרי את הטפסים הנדרשים לא זכו באשרת כניסה וזאת מבלי לקבל סיבה.
ויזת ה-nonimmigrant השכיחה ביותר היא ויזת B-1 / B-2, שידועה גם כ"ויזה לאורחים זמניים לצורך עסקים או בילוי".
העותרים לקבלת ויזה זו יקבלו לבסוף ויזת B-1 (אורח זמני לצורך עסקים) או B-2 (אורח זמני לצורך בילוי) אם הסיבה שלהם לנסיעה מספיק ספציפית כדי שהקצין הקונסולרי יאשר לעותרים לקבל סטטוס זה.
ויזות K לארוסים ובני זוג
על אף שוויזות אלו מונפקות לאנשים בעלי כוונות להגר לצמיתות לארצות הברית, הן עדיין באופן טכני מסווגות כוויזות nonimmigrant (זמניות).
אזרחי ארצות הברית יכולים לעתור ל-USCIS לבקשת ויזה זמנית לארוסים/ות שלהם, בני/ות זוגם ו/או ילדים שנמצאים בחסות הארוס/בן הזוג.
במקרה של ויזת אירוסין ויזת ה-K-1 תאפשר להם להישאר בארצות הברית לתקופה של 90 יום בלבד במהלכה יצטרכו לשאת את האזרח האמריקאי העותר ולאחר מכן להגיש מועמדות לסטטוס של תושב קבע חוקי.
אם הנישואים לא מתבצעים בתוך מסגרת הזמן הזאת, הארוסים יהיו חשופים להליכי גירוש.
במקרה של בני/בנות זוג נשואים, ויזת K-3 תקפה לשנתיים ויכולה לקבל הארכות ללא גבול כל עוד הנישואים שעליהם ויזה זו מבוססת לא מתבטלים.
המחזיקים בוויזות K-3 וK-4 יהיו זכאים להיתר עבודה ויוכלו לצאת ולהיכנס לארצות הברית כל עוד הוויזות שלהם יהיו בתוקף.
ויזות אלו מיועדות עבור סטודנטים במוסדות אקדמאים, לצורך הגשת בקשה יש להירשם תחילה למוסד לימודים המוכר במערכת ה-SEVIC, ולאחר קבלת טופס i-20 ממוסד הלימודים יש להמשיך בהגשת הבקשה לוויזה.
העותרים לוויזה זו יצטרכו להוכיח בריאיון שיש באפשרותם לממן את הלימודים ואת שהותם בארצות הברית.
מעמדם של בני זוג מאותו המין
בעקבות פסיקת בית המשפט העליון של ארצות הברית, שפסל חוק פדרלי האוסר על הממשל להכיר בבני זוג מאותו המין, אין יותר הבדל בין זוגות מאותו המין לבין זוגות הטרוסקסואליים.
אזרחים ישראלים יכולים לקבל את ויזת הארוס (ויזת K-1) ללא תלות במינן/ם ומין בנות/בני זוגן/ם.
מכיוון שמדינת ישראל אינה מאפשרת נישואין של בני זוג מאותו המין, רק זוגות חד-מיניים הנשואים במדינות זרות המאפשרות נישואין כאלה יכולים לקבל יחס של זוג נשוי ולקבל ויזות "נלווה" כשמדובר בוויזת בני זוג (K-3) או בוויזות לצורכי עבודה או לימודים בארצות הברית.
קודתיאוראפשרויות עבודה ולימודים A-1 ויזות המונפקות לדיפלומטים זרים ולבני משפחותיהם הקרובה: ויזה המונפקת לדרגות בכירות כגון, שגרירים, דיפלומטים וקונסולים.רשאים לעבוד עבור מדינתם בלבד כולל מתן הרצאות לקהל הרחב A-2 ויזות המונפקות לדיפלומטים זרים ולבני משפחותיהם הקרובה: ויזה המונפקת לדרגות אחרות של דיפלומטים זרים ועובדיהם.
A-3ויזות המונפקות לדיפלומטים זרים ולבני משפחותיהם הקרובה: למטפלים, למשרתים, ו/או לעובדיהם האישיים של בעלי סטטוס A-1 ו-A-2. רשאים לעבוד בשרות הדיפלומטים בלבד B-1 ויזות לאורחים זמניים: ויזה למבקר זמני לשם עסקים.
מותר להגיע לצורך פעילות עסקית קצרה, אסור לעבוד בשכר בארצות הברית.
B-2 ויזות לאורחים זמניים: ויזה למבקר זמני לשם ביקור תיירותי/טיפול רפואי.
לבעלי ויזה מסוג B2 אסור לעבוד בארצות הברית, בין אם בשכר ובין אם לא בשכר, לא עבור מעסיק בארצות הברית ולא עבור מעסיק מחוץ לארצות הברית.
כמו כן אסור לבעלי ויזה מסוג B1/B2 ללמוד לימודים רשמיים.
C-1 ויזות מעבר: ויזה לזרים במעבר דרך ארצות הברית.
C-2 ויזות מעבר: ויזה לזרים במעבר לאו"ם דרך ארצות הברית.
C-3 ויזות מעבר: ויזה לפקידי ממשלות זרות ומשפחותיהם במעבר דרך ארצות הברית.
E-1 ויזות סוחרים ומשקיעים: ויזת סוחר.
E-2 ויזות סוחרים ומשקיעים: ויזת משקיע.
E-3 ויזות עבודה לאוסטרלים על בסיס כישורים או מצב: ויזה במסגרת הסכם הסחר החופשי עם אוסטרליה.
F-1 ויזות סטודנטים: ויזה לסטודנטים אקדמיים.רשאים ללמוד, אסור לעבוד מחוץ לקמפוס, מותר לעבוד עד 20 שעות בתוך הקמפוס עצמו.
F-2 ויזות סטודנטים: ויזה לבני הזוג והילדים של סטודנטים אקדמיים.
רשאים ללמוד בעת שהותם בארצות הברית, אך אסור לעבוד.
F-3 ויזות סטודנטים: ויזה לסטודנטים קנדיים או מקסיקנים.
רשאים ללמוד, אסור לעבוד מחוץ לקמפוס, מותר לעבוד עד 20 שעות בתוך הקמפוס עצמו.
G-1 ויזות לנציגי ארגונים בינלאומיים ומשפחותיהם: מנהלים של ממשלות זרות מוכרות.
G-2 ויזות לנציגי ארגונים בינלאומיים ומשפחותיהם: נציגים אחרים של ממשלות זרות מוכרות.
G-3ויזות לנציגי ארגונים בינלאומיים ומשפחותיהם: נציגים של ממשלות זרות אשר אינן מוכרות.
G-4 ויזות לנציגי ארגונים בינלאומיים ומשפחותיהם: קציני או עובדים של ארגונים בינלאומיים.
G-5 ויזות לנציגי ארגונים בינלאומיים ומשפחותיהם: מטפלים, משרתים או עובדים אישיים של נציגי ארגונים בינלאומיים.
GB ויזות לאורחים זמניים: לצורך עסקים, במסגרת המדינות הפטורות מוויזה (Visa Waiver Program) או תושבי גואם.
GT ויזות לאורחים זמניים: לצורך בילוי, במסגרת המדינות הפטורות מוויזה (Visa Waiver Program) או תושבי גואם.
H-1B ויזות עבודה על בסיס כישורים או מצב: ויזה למומחים מקצועיים.
זו ויזת עבודה, לכן רשאי לעבוד.
H-1B1 ויזות עבודה על בסיס כישורים או מצב: ויזה במסגרת הסכם הסחר החופשי עם צ'ילה וסינגפור.
H-1C ויזות עבודה על בסיס כישורים או מצב: ויזה לאחיות הבאות לעבוד עד שלוש שנים במקומות בעלי מחסור בכוח אדם רפואי.
H-2A ויזות עבודה על בסיס כישורים או מצב: ויזה לעובדים זמניים בעבודות חקלאיות עונתיות.
H-2B ויזות עבודה על בסיס כישורים או מצב: ויזה לעובדים זמניים לעבודות עונתיות שאינן חקלאיות.
H-3 ויזות עבודה על בסיס כישורים או מצב: ויזה לחניכים בתחומי התעשייה.
H-4 ויזות עבודה על בסיס כישורים או מצב: ויזות לבני הזוג וילדיהם של בעלי סטטוס H-1, H-2, H-3. רשאים ללמוד, אסור לעבוד בכל צורה של עבודה.
I-1 ויזות לנציגים של אמצעי תקשורת הזרים ומשפחותיהם.
J-1 ויזות להחלפת מבקרים, מדריכים במחנות קיץ וכן ויזות לסטודנטים לתארים מתקדמים.
רשאים להגיש בקשה לעבודה בארצות הברית.
J-2 ויזות להחלפת מבקרים: ויזות לבני הזוג וילדיהם של בעלי סטטוס J-1. רשאים ללמוד בארצות הברית, ניתן להגיש בקשה לעבודה בארצות הברית.
K-1 ויזות על בסיס חיים משותפים: ויזה לארוסים של אזרחי ארצות הברית.
K-2 ויזות על בסיס חיים משותפים: ויזה לילדים של ארוסים של אזרחי של ארצות הברית.
K-3 ויזות על בסיס חיים משותפים: ויזה לבני הזוג של אזרחי ארצות הברית.
K-4 ויזות על בסיס חיים משותפים: ויזה לילדיהם של אזרחי ארצות הברית.
L-1 ויזות לבכירים, מיומנים או מוכשרים בחברות עם סניפים אמריקאים: ויזה למעבר של מנהל בכיר או עובד מיומן בחברות עם סניפים אמריקאים.
L-2 ויזות לבכירים, מיומנים או מוכשרים בחברות עם סניפים אמריקאים: ויזה לבני הזוג או ילדיהם של מחזיקי סטטוס L-1. M-1 ויזות סטודנטים: ויזה לסטודנטים אשר באים ללמוד במוסדות אשר אינם אקדמאיים.רשאים ללמוד, אסור לעבוד אלא אם העבודה היא חלק מההכשרה המקצועית ואם ההעסקה אושרה מראש על ידי USCIS.
M-2 ויזות סטודנטים: ויזה לבני הזוג או ילדיהם של מחזיקי סטטוס M-1. רשאים ללמוד בעת שהותם בארצות הברית, אך אסור לעבוד.
N-1 עד N-7 ויזות לפקידי נאט"ו ומשפחותיהם.
O-1 ויזות לעובדים זמניים וחניכים: ויזה למדענים, אמנים, וגורמי חינוך בעלי יכולות יוצאות מן הכלל.
O-2 ויזות לעובדים זמניים וחניכים: גורמים המתלווים למחזיקי ויזת O-1.O-3 ויזות לעובדים זמניים וחניכים: ויזה לבני הזוג או ילדיהם של מחזיקי סטטוס O-1.לא רשאים לעבוד.
P-1 ויזות לעובדים זמניים וחניכים: ויזה לספורטאים או בדרנים שמוכרים באופן בינלאומי.זו ויזת עבודה, לכן רשאי לעבוד.
P-2 ויזות לעובדים זמניים וחניכים: ויזה לאמנים או בדרנים בתוכניות החלפה.
P-3 ויזות לעובדים זמניים וחניכים: ויזה לאמנים או בדרנים בתוכניות תרבותיות מיוחדות.
P-4 ויזות לעובדים זמניים וחניכים: ויזה לבני הזוג או ילדיהם של מחזיקי סטטוס P-1, P-2, ו-P-3. Q-1 ויזות לעובדים זמניים וחניכים: ויזות לתוכניות החלפה תרבותית בינלאומיות.
R-1 ויזות לעובדים זמניים וחניכים: ויזה לעובדים במקצועות דתיים.
R-2 ויזות לעובדים זמניים וחניכים: ויזה לבני הזוג או ילדיהם של מחזיקי סטטוס R-1. אינם רשאים לעבוד.
T-1 ויזות לקורבנות סחר בבני אדם.
TNויזות לעובדים זמניים וחניכים: ויזה הניתנת לסוחרים קנדיים או מקסיקנים במסגרת נפט"א (הסכם הסחר החופשי הצפון אמריקאי).
V-1 ויזות על בסיס חיים משותפים: ויזה לבני זוג של תושבי קבע.
V-2 ויזות על בסיס חיים משותפים: ויזה לילדיהם של תושבי קבע.
V-3 ויזות על בסיס חיים משותפים: ויזה לאנשים הנתמכים בבעלי סטטוס V-1 ו-V-2. WB ויזות לאורחים זמניים: במסגרת המדינות הפטורות מוויזה (Visa Waiver Program), לצורך עסקים.
WT ויזות לאורחים זמניים: במסגרת המדינות הפטורות מוויזה (Visa Waiver Program), לצורך בילוי.Dויזת אנשי צוות, מיועדת לאנשי צוות של חברות תעופה וספנות המגיעים לתחומי ארצות הברית במסגרת עבודתם.
ויזה זו מאפשרת לאנשי צוות לשהות בארצות הברית לצורך ביצוע משימות הקשורות לתפעול כלי הטיס או השיט, כגון טייסים, דיילים, קברניטים, אנשי צוות טכניים וכדומה
ויזנה (בפולנית: Wizna) היא עיירה בפולין בנפת לומז'ה במחוז ביאליסטוק.
העיירה ויזנה שוכנת על הגדה המערבית של הנהר נארב, מדרום לשפך הנהר בייבז'ה, כ-21 ק"מ מזרחית ללומז'ה.
העיירה נזכרת לראשונה במקורות בשנת 1113.
לא ברור מתי החלו יהודים להתיישב בעיירה.
רוב האוכלוסייה היהודית חייתה סביב ה"רינק" (כיכר השוק) וברחובות הסמוכים.
מספר קטן של יהודים חיו בכפרי הסביבה.
בשנת 1765 חיו בוויזנה כ-16 משפחות יהודיות (כ-75 נפשות).
בשנת 1857 חיו בוויזנה 492 יהודים מתוך כלל האוכלוסייה שמנתה 1861. בשנת 1921 מנו היהודים 714 נפשות מתוך 2,670 תושבים.
היהודים עסקו במסחר זעיר, במלאכה ובמתן שירותים.
בעיירה פעל בנק יהודי קואופרטיבי.
בכפר ויטקובו, הצמוד לצפונה של ויזנה על גדות הנהר נארב, חיו משפחות של יהודים שעסקו בחקלאות ובדייג.
ידוע שאחת מהמשפחות היהודיות בוויטקובו, משפחת גוסטקובסקי, אף הפעילה מעבורת על נהר הנארב במאה השנים שקדמו להקמת הגשר על הדרך שהובילה מלומז'ה לביאליסטוק.
הסופר אורקה נחלניק, בעברו איש העולם התחתון היהודי, נולד וגדל בוויזנה למשפחת פרברוביץ' האמידה והמכובדת שסחרה בתבואות ובדגנים והפעילה טחנת קמח.
ספריו וסיפוריו של אורקה נחלניק ראו אור במספר שפות וחלקם אף הומחזו והתפרסמו כסיפורים בהמשכים בעיתונות יידית בפולין ובארצות הברית בשנות ה-30 של המאה ה-20.
בשנות העשרים של המאה ה-20 פעלו בוויזנה מפלגות ציוניות, נפתח בית הספר העברי "תרבות" ופעלו בה תנועות נוער ציוניות: השומר הצעיר והחלוץ.
יהודים מויזנה היגרו לארצות הברית וארצות הגירה אחרות במאה ה-19, לפני מלחמת העולם הראשונה ואחריה.
קבוצות של חניכי תנועות הנוער הציוניות עלו לארץ ישראל בשנים שבין מלחמות העולם והצטרפו לגרעינים שהקימו את הקיבוצים רמת הכובש, יגור, גבעת השלושה, כפר מנחם, עברון וגבת.
כמו כן התיישבו יוצאי ויזנה בראשון לציון, תל אביב, חיפה, ירושלים, כפר סבא, כפר סירקין, קריית חיים, פתח-תקוה, רמת גן, חולון, גני הדר, רמת צבי, תל מונד, נהריה ועוד.
בקרבות בין ברית המועצות וגרמניה בשנת 1941 הופגזה ויזנה ורוב הבתים בסביבות הרינק נהרסו.
בסוף חודש יוני 1941 נרצחו בוויזנה 15 יהודים, ובראשית חודש יולי נרצחה קבוצה שנייה של 15 יהודים.
ביולי 1941 גורשו רוב היהודים מוויזנה לעיירה ידוובנה הסמוכה ומיעוטם לגטו לומז'ה.
כ-200 מיהודי ויזנה וכ-1,400 מיהודי ידוובנה נספו באסם תבואה שהוצת על ידי פולנים תושבי ידוובנה.
הרצח מתועד לפרטיו על ידי יאן תומאש גרוס בספרו "שכנים: השמדתה של הקהילה היהודית בידוובנה שבפולין", שהתפרסם לראשונה בפולנית בשנת 2000 ולאחר מכן תורגם לאנגלית ולעברית.
ויזר היא להקת רוק אלטרנטיבי שנוסדה בעיר לוס אנג'לס, במדינת קליפורניה, ארצות הברית ב-1992. מאז 2001, הלהקה מורכבת מריברס קואומו (שירה, גיטרה, קלידים), פטריק וילסון (תופים, קולות רקע), בריאן בל (גיטרה, קלידים, קולות רקע), וסקוט שריינר (גיטרה בס, קלידים, קולות רקע).
הלהקה מכרה 10 מיליון אלבומים בארצות הברית ויותר מ-35 מיליון ברחבי העולם.
היווסדות והוצאת אלבום הבכורה (1992-1995)
להקת ויזר צמחה בזירת הרוק של לוס אנג'לס בשנות ה-90, להקת גראז' שחבריה נראו כמו חנונים אמריקאים ולא כמו כוכבי רוק טיפוסיים.
השם של הלהקה, "ויזר" מגיע מכינוי הילדות של קואומו.
המוזיקה שלהם הושפעה מהפיקסיז ומהרוק האלטרנטיבי של שנות ה-90. אף על פי שהלהקה קמה ופעלה בלוס אנג'לס, אף אחד מחבריה לא גדל באזור.
סולן הלהקה, ריברס קואומו, גדל בקונטיקט ועבר ללוס אנג'לס בסוף שנות ה-80 עם הלהקה שלו מהתיכון.
בשנת 1992 קואומו הקים את הלהקה יחד עם הבסיסט מאט שארפ והמתופף פטריק וילסון.
לאחר שהצטרף הגיטריסט בריאן בל החלה הלהקה להופיע במועדונים של לוס אנג'לס.
אחרי תקופת הופעות הוחתמה על חוזה עם חברת DGC השייכת לדייוויד גפן.
האלבום הראשון של הלהקה הופק בשנת 1994 על ידי ריק אוקאסק, סולן להקת "The Cars", שהשכיל לשלב בין המתיקות המלודית של השירים של קואומו לבין הדיסטורשן הכבד שכיסה אותם.
האלבום, שנקרא Weezer, זכה להצלחה רבה בזכות סינגלים כמו "Undone", "באדי הולי" ו-"Say It Ain't So".
ההצלחה של השירים הייתה קשורה גם לקליפים שיצר במאי הקליפים ספייק ג'ונז.
הקליפ לשיר "באדי הולי", בו משולבת הלהקה בתוך סצנות מסדרת הרטרו "ימים מאושרים", זכה בשנת 1995 בפרס בטקס MTV בקטגוריית הקליפ האלטרנטיבי הטוב של השנה ופריצת הדרך הגדולה של השנה.
האלבום הגיע באותה שנה למקום ה-16 במצעד האלבומים של המגזין בילבורד והפך את הלהקה לסיפור הצלחה.
אחרי סיבוב הופעות שהתלווה לאלבום לקחה הלהקה פסק זמן.
קואומו הלך ללמוד באוניברסיטת הרווארד וסבל ממשבר כתיבה.
וילסון ושארפ הקימו הרכב חדש בשם The Rentals, שזכה להצלחה מתונה בחוג האינדי.
Pinkerton ועזביתו של מאט שארפ והיצטרפותו של מיקי ולש (1996-2000)
בדצמבר 1995 הלהקה לקחה הפסקה מסבב ההופעות של תקופת החגים.
קוואמו נסע חזרה לביתו בקונטיקט, והחל להקליט חומר חדש לאלבום הבא של הלהקה.
הקונספט המקורי של קואמו לאלבום השני של הלהקה היה בסגנון אופרת רוק.
הלהקה החלה להקליט דמואים ולפתח את הקונספט של קואמו דרך הקלטות רבות אשר התבצעו באביב ובקיץ של שנת 1995. לבסוף הוחלט לרדת מהקונספט המקורי של קואמו ובמקום זאת לשים באלבום שירים שהולחנו על ידי הלהקה לפני צאת האלבום הראשון שלהם, בנוסף לשירים חדשים אותם קואמו כתב בזמן שלמד בהארוורד.
האלבום השני של הלהקה, "Pinkerton", יצא ב-24 בספטמבר 1996. האלבום, שזכה לביקורות נלהבות, לא הצליח לשחזר את ההצלחה הגדולה של הלהקה מהאלבום הראשון.
גורם אפשרי נוסף לכישלון היחסי היה העובדה שבניגוד לאלבום הראשון, הלהקה בחרה שלא לעשות קליפים לשירים מתוך האלבום.
ויזר סיימו את סיבוב ההופעות של אלבומם "Pinkerton" בקיץ 1997. חברים הלהקה לקחו לאחר סיבוב ההופעות הפסקה, כאשר המתופף פטריק וילסון חזר לביתו בפורטלנד, אורגון והחל לעבוד על להקה משלו בשם "The Special Goodness", מאט שארפ עבד על האלבום של הלהקה הקודמת בה היה חבר – "The Rentals".
וברייאן בל הלך לעבוד בלהקה משלו בשם Space Twins.
ריברס קואומו חזר לבוסטון, מסצ'וסטס, אבל לקח הפסקה מאוניברסיטת הארוורד כדי להתמקד בכתיבת שירים.
קואומו ניגן לצד מוזיקאים נוספים מאזור בוסטון והחל לאסוף חומר חדש, אשר כלל
שירים אפשריים לאלבום הבא של ויזר.
ריברס קואומו, פאט וילסון וברייאן בל חזרו לבסוף ללוס אנג'לס והחלו לעבוד על אלבומם הבא.
מאט שארפ לא חזר ללהקה ולבסוף הוא עזב את הלהקה באופן רשמי באפריל 1998. הלהקה החליטה לצרף את מייקל וולש ללהקה במקומו של שארפ.
ויזר המשיכה לבצע חזרות ולהפיק דמואים עד סתיו 1998. תיסכול ומחלוקות יצירתיות בין חברי הלהקה הובילו לירידה בכמות החזרות של הלהקה.
בסוף סתיו 1998 הלהקה לקחה פסק זמן נוסף.
הלהקה התאחדה מחדש באפריל 2000 כאשר פסטיבל הפוג'י ביפן הציעה ללהקה להופיע בפסטיבל באוגוסט 2000 תמורת תשלום רב.
הפסטיבל שירת כזרז לפרודוקטיביות של הלהקה, ומאפריל עד מאי 2000, הלהקה ביצעה חזרות רבות והקליטה דמואים של שירים חדשים בלוס אנג'לס.
הלהקה חזרה להופיע בפני קהל ביוני 2000, אבל לא תחת השם של Weezer.
במקום כן הלהקה השתמשה בשם הבדוי "Goat Punishment" כדי שהם יוכלו לנגן רק בפני המעריצים הוותיקים של הלהקה אשר הכירו את השם.
לאחר מכן הלהקה חזרה להופיע תחת השם ויזר.
באותה תקופה האלבום השני של הלהקה צבר קהל מעריצים גדול בניגוד לביקורות הראשונות כאשר יצא.
האלבום הירוק ועזביתן של מיקי ולש והיצטרפותו של סקוט שרינר (2001-2002)
בקיץ 2000 הלהקה (אשר כעת הייתה מורכבת מריברס קואומו, מייקי וולש, פאט וילסון ובריאן בל) החל להופיע בסיבוב הופעות מחודש.
במהלך סיבוב ההופעות הלהקה ניגנה 13 שירים חדשים.
כאשר 13 השירים הללו לא הופיעו באלבום הבא של הלהקה, המעריצים פתחו עצומה בדרישה שהלהקה תוציא גרסאות אולפן לשירים הללו.
לבסוף, הלהקה חזרה לאולפן ההקלטות כדי להקליט את אלבומם השלישי בהפקתו של ריק אוקייסיק.
גם לאלבום זה, כמו לאלבום הבכורה, קראו בשם Weezer והשניים נבדלו זה מזה בצבעי העטיפה.
הראשון נקרא בקרב המעריצים "הכחול" והשלישי נקרא "הירוק", והוא נמכר בלמעלה משני מיליון עותקים והיה בין עשרת הגדולים במצעדי האלבומים של ארצות הברית ובריטניה.
השיר Island in the Sun יצא לאור גם כסינגל וזכה להצלחה.
לאחר הוצאת האלבום, הלהקה החל להופיע בסיבוב הופעות באמריקה בלבד.
ב-16 באוגוסט 2001 אושפז בסיסט הלהקה, מייקי וולש, בבית חולים פסיכיאטרי.
בעקבות כך הלהקה נאלצה למצוא לוולש תחליף זמני.
דרך ידיד משותף, קוואמו יצר קשר עם סקוט שרינר והציע לו למלא את מקומו של וולש באופן זמני.
בתהליך הפקת אלבומם הבא החליטה הלהקה לנסות גישה חדשה, והיא אפשרה למעריצים להוריד את הדמואים של השירים החדשים שלהם מאתר האינטרנט הרשמי של הלהקה בתמורה למשוב.
לאחר הוצאת האלבום, הלהקה ציינה שתהליך זה כשל, משום שהמעריצים לא סיפקו ללהקה משוב בונה ומועיל.
באפריל 2002 תבע מאט שארפ, הבסיסט הקודם של הלהקה, תמלוגים על שירי הלהקה, בטענה שהוא יצר חלק מהם.
התביעה הוסדרה בפשרה מחוץ לבית המשפט.
האלבום הרביעי של הלהקה, "Maladroit", יצא לאור ב-14 במאי 2002, שנה אחת בלבד לאחר אלבומם הקודם.
בנוסף לאלבום יצאו לאור שני סינגלים מתוכו – "Dope Nose" ו-"'Keep Fishin" – אשר נחלו הצלחה יחסית.
אלבום זה סימן שינוי מסוים בגישה של הלהקה לאלבומיה, כאשר לראשונה כלל 13 שירים ובכך שבר למעשה את ה"מסורת" של עשרה שירים באלבום אולפן של הלהקה.
בנוסף, בפעם הראשונה באלבום זה הלהקה צירפה אליו חוברת עם מילות השירים שנכללים בו.
למרות חוסר הצלחה במצעדי המוזיקה ברחבי אמריקה ואירופה, האלבום זכה להצלחה מסחרית.
בהמשך הלהקה החלה לעבוד על אלבומם החמישי, והקליטו דמואים רבים בין ההופעות (הלהקה נהגה לעיתים להקליט אף קרוב ל-24 שירים ביום).
השירים הללו לבסוף נזרקו, וויזר לקחו פסק זמן נוסף.
במשך ההפסקה הזאת, בל ווילסון הוציאו לאור אלבומי LP עם הלהקות הנוספות שלהם, "Space Twins" ו-"The Special Goodness".
ויזר הוציאו את ה־DVD הראשון של הלהקה ב-23 במרץ 2004.
מדצמבר 2003 עד לסתיו של 2004 חברי הלהקה הקליטו כמות גדולה יחסית של חומר לצורך אלבומם הבא אשר היה מיועד לצאת באביב 2005. הדמואים אשר הלהקה הקליטה באותה העת ניתנו אז להורדה בחינם מאתר האינטרנט של הלהקה.
הדמואים זכו לפופולריות רבה, אבל אף על פי כן, אף אחד מהשירים הללו לא נכלל באלבום הגמור.
אלבום זה, אשר נקרא "Make Believe", יצא ב-10 במאי 2005. את האלבום קידם הסינגל הציני והמצליח "Beverly Hills", שהגיע למקום הראשון במצעד האמריקני ואף זיכה את הלהקה בפרס גראמי עבור "שיר הרוק הטוב ביותר".
למרות תגובות פושרות מצד מבקרים, גם אלבום זה נחל הצלחה מסחרית.
סינגל נוסף מתוך אלבום זה נשא את השם השנוי במחלוקת "We Are All On Drugs".
אלבום האולפן השישי של הלהקה שיצא ב-2008, נושא שוב את שם הלהקה, אך קרוי בפי מעריצי הלהקה "האלבום האדום" בשל עטיפתו האדומה המבדילה אותו משאר האלבומים.
האלבום תוכנן לצאת לאחר שזמן רב היו שמועות אודות פירוק של הלהקה, אשר לוו גם בהוצאה עצמאית של אלבום דמואים על ידי ריברס קואומו בסוף 2007. הסינגל שהוציאה הלהקה מתוכו נקרא "Pork & Beans", והוא נחשב לסינגל המצליח ביותר של הלהקה, ועמד בראש המצעד האמריקאי יותר משלושה שבועות.
נראה כי הלהקה הייתה פורה ביותר מבחינה יצירתית, מכיוון שעוד לפני שחרורו של האלבום האדום הם הצהירו בריאיון למגזין "ספין", שהם עתידיים להוציא את אלבומם הבא, השביעי במספר, בנובמבר 2009.
האלבום הטורקיז והאלבום השחור (2019-2020)
הלהקה הוציאה לאור בינואר 2018 את אלבומם המכונה "האלבום הירוק-כחול" (Teal Album) שכולל גרסאות כיסוי ללהיטים ידועים של הלהקה.
בין היתר, בתחילת 2019, הוציאה הלהקה גרסת כיסוי כמחווה לקליפ המפורסם "Take on Me" של להקת "א-הא".
את הקליפ שנערך בסגנון שנות ה-80 מוביל פין וולפהארד, כוכב הסדרה "דברים מוזרים".
ב-1 במרץ 2019 יצא "האלבום השחור", שכולל מוזיקה מקורית של הלהקה.
1994 Weezer – האלבום הכחול
2001 Weezer – האלבום הירוק
2008 Weezer – האלבום האדום
2016 Weezer – האלבום הלבן
2018 Weezer – אלבום הטורקיז (Teal)
2019 Weezer – האלבום השחור
ריברס קואומו – שירה, גיטרה (החל ב-1992)
פאטריק וילסון – תופים, שירה (החל ב-1992)
ויז אייר היא חברת תעופה הונגרית הפועלת במתכונת של חברת תעופה זולה.
משרדי ההנהלה של החברה נמצאים בנמל התעופה של העיר בודפשט, אך היא פועלת מ-32 בסיסים ברחבי היבשת.
החברה מפעילה טיסות לכל רחבי אירופה.
אך גם למרכז אסיה, המזרח התיכון, מצרים ומרוקו.
ויז אייר נוסדה בספטמבר 2003 והחלה לפעול ב-19 במאי 2004 מבסיסה בקטוביץ שבפולין, בטיסה ללונדון.
החברה החלה לפעול 19 ימים לאחר שפולין והונגריה הצטרפו לשורות האיחוד האירופי ובעקבות זאת חלו חוקי האיחוד גם על מדינות אלו (מדיניות השמיים הפתוחים).
בשנה הראשונה לפעילותה הטיסה החברה כ-1.4 מיליון אנשים.
בפברואר 2015 הונפקו מניות החברה בבורסה לניירות ערך בלונדון.
בנובמבר 2025 הרשות להגנת הצרכן באיטליה קבעה כי החברה פעלה באופן מטעה כששיווקה מנוי טיסה חודשי קבוע ללא גילוי מלא של מגבלותיו.
הצרכנים לא קיבלו מידע ברור על זמני ההזמנה, סוגי המקומות וההגבלות הנוספות, ונקנסה ב-500 אלף אירו.
אוסטריה – נמל התעופה הבינלאומי וינה-שווכאט ייסגר באפריל 2026. בעקבות עלייה באגרות ובמיסי הנמל בנמל התעופה בווינה, והפעילות של ויז שהייתה בווינה תעבור לנמל התעופה בברסטילבה.
איטליה – נמל התעופה קטניה-פונטנרוסה, נמל התעופה מילאנו-מלפנסה, נמל התעופה נאפולי, נמל התעופה לאונרדו דה וינצ'י-פיומיצ'ינו, נמל התעופה הבין-לאומי ונציה מרקו פולו, נמל התעופה טורינו-קזלה.
אנגליה – נמל התעופה לונדון לוטון, נמל התעופה לונדון גטוויק
בולגריה – נמל התעופה ורנה, נמל התעופה הבינלאומי סופיה, נמל התעופה בורגס (עונתי)
גיאורגיה – נמל התעופה דוד הבנאי - כותאיסי
הונגריה – נמל התעופה הבינלאומי בודפשט - פרנץ ליסט, נמל התעופה דברצן
ליטא – נמל התעופה הבינלאומי וילנה
מקדוניה הצפונית – נמל התעופה הבינלאומי סקופיה
פולין – נמל התעופה גדנסק לך ואלנסה, ורוצלב, נמל התעופה ורשה-פרדריק שופן, נמל התעופה הבינלאומי קטוביץ, קרקוב
קפריסין – נמל התעופה הבין-לאומי לרנקה
רומניה – נמל התעופה הבינלאומי בוקרשט אנרי קואנדה, טימישוארה, יאשי, סוצ'אבה, סיביו, קלוז' נאפוקה, קראיובה
צי המטוסים של החברה, נכון ליולי 2023:
על מנת שהחברה תוכל להמשיך לפעול בבריטניה לאחר פרישת הממלכה המאוחדת מהאיחוד האירופי, הוקמה באוקטובר 2017 חברה בת שבסיסה בנמל התעופה לונדון לוטון.
קוד האיקא"ו של החברה הוא WUK וקוד ה-IATA הוא W9. מטוסי החברה הם ברישום בריטי.
ב-27 במרץ 2022 החברה השיקה יעד נוסף ללונדון, לנמל התעופה לונדון גטוויק.
בתור חברת תעופה אמירתית שהוקמה ב-12 בדצמבר 2019, החברה החלה להפעיל את הטיסות בנובמבר 2020 באמצעות הדגם העיקרי שלה, איירבוס A321neo.
קוד האיקא"ו של החברה הוא WAZ וקוד ה-IATA הוא 5W.
מטוסי החברה הם ברישום אמירתי.
ביולי 2025 ויז אייר הודיעה שהיא מבטלת את הבסיס שלה באבו דאבי והחברה תחדול מלהפעיל בה בסיס מספטמבר של אותה שנה.
וזאת בשל אי היציבות הביטחונית במזרח התיכון, וטמפרטורות גבוהות במיוחד בקיץ במפרץ שגורמות בלאי למנועים.
חברת תעופה מלטזית שהחלה את פעילותה ב-27 בספטמבר 2022 בטיסה מרומא למלטה.
קוד האיקא"ו של החברה הוא WMT וקוד ה-IATA הוא W4. מטוסי החברה הם ברישום מלטזי.
נכון לאוגוסט 2023 מפעילה החברה טיסות ל-28 יעדים במזרח ומערב אירופה מנתב"ג.
בשנת 2016 הטיסה החברה 402,748 נוסעים בטיסותיה מישראל ואליה שהיוו 2.32% מכלל תנועת הנוסעים הבינלאומית בנמל תעופה בן-גוריון באותה שנה.
ביוני 2018 דורגה כחברת התעופה הזרה החזקה בישראל, עם תנועה של יותר מ-86 אלף נוסעים בחודש זה, המהווים גידול של 67% לעומת יוני אשתקד.
בשנת 2022 הייתה חברת התעופה השנייה בנפח פעילותה בישראל, והטיסה כ-1,474,668 נוסעים בישראל, שמהווים כ-7.67% מכלל הפעילות הארצית.
באוגוסט 2025, פורסם שויז אייר במשא ומתן עם משרד התחבורה להקמת בסיס בנתב"ג.
+טיסות שבועיות של ויז אייר מנתב"ג נכון לנובמבר 2025:יעדטיסות שבועיות בודפשט14 בוקרשט14 מילאנו מלפנסה10 רומא9 לרנקה7 וינה7 לונדון לוטון7 סופיה7 אתונה6 ורשה5 קראקוב5 וילנה4 וארנה3 יאשי3 קלוז' -נאפוקה3 נאפולי3 סלוניקי3סה"כ110
ב-24 בנובמבר 2013 החברה החלה להפעיל שתי טיסות שבועיות בקו תל אביב – קלוז'-נאפוקה בירת טרנסילבניה לכל כיוון.
מטוסי החברה נחתו בנמל התעופה הבינלאומי קלוז' נאפוקה במרחק של 10 דקות נסיעה ממרכז קלוז'.
החל מ-28 ביולי 2016 התדירות גדלה לשלוש טיסות שבועיות.
החברה איבדה את הבלעדיות שהייתה לה בקו זה כשחברת בלו אייר הרומנית החלה להפעיל ביוני 2017 שתי טיסות שבועיות במסלול זה.
בהמשך עלתה התדירות לארבע טיסות שבועיות.
הקו של וויז לקלוז' בוטל בתחילת מלחמת חרבות ברזל.
ב-15 ביוני 2013 החברה החלה להפעיל שלוש טיסות שבועיות בקו תל אביב – בוקרשט לכל כיוון.
החל מיוני 2014 החברה הפעילה חמש טיסות שבועיות בקו זה.
החל מחודש נובמבר 2014 פחתה התדירות לשלוש טיסות שבועיות בלבד.
נכון לנובמבר 2016 קיימה החברה טיסה יומית בקו זה וב-15 באפריל 2018 הוגדלה התדירות לתשע טיסות שבועיות הנוחתות ב"נמל התעופה אנרי קואנדה" שבבוקרשט.
בהמשך עלתה התדירות עלתה ל-12 טיסות שבועיות.
עד לפברואר 2020 הפעילה החברה שתי טיסות שבועיות (עונתיות – חורפיות) בקו בוקרשט – אילת.
ב-2 ביולי 2016 נפתח קו מתל אביב ליאשי בתדירות של שלוש טיסות שבועיות לכל כיוון.
ב-19 ביוני 2017 נפתח קו לקראיובה בתדירות של שתי טיסות שבועיות לכל כיוון.
ב-30 באוקטובר 2017 החלה החברה להפעיל שתי טיסות שבועיות מתל אביב לנמל התעופה טימישוארה.
ומ-27 במרץ 2018 גדלה התדירות לשלוש טיסות שבועיות.
הקו לטימישווארה בוטל בימי הקורונה.
במאי 2018 הודיעה החברה על פתיחת קו חדש מנמל התעופה בן-גוריון לעיר סיביו שברומניה, הקו החל לפעול מ-14 ביולי בתדירות של שתי טיסות שבועיות.
החברה החלה לטוס לישראל ב-6 בדצמבר 2012, עם הפעלת 3 טיסות שבועיות בקו תל אביב – בודפשט.
בהמשך הפעילה החברה טיסה יומית בקו לכל כיוון.
עקב התחרות עם UP של אל על שהפעילה גם היא טיסות מוזלות בקו זה, החל מ-1 בספטמבר 2014 הפחיתה החברה את תדירות הטיסה בקו זה ל-5 טיסות שבועיות.
החל מ-31 באוקטובר 2017 הפעילה החברה תשע טיסות שבועיות בקו זה.
בהמשך עלתה התדירות ל-11 טיסות שבועיות בקו זה.
מסוף מרץ 2017 מפעילה החברה שלוש טיסות שבועיות לכיוון דברצן.
באוגוסט 2018, החליטה החברה על פתיחת קו חדש מנמל התעופה עובדה לבודפשט, הקו החל לפעול ב-9 בנובמבר 2018 בתדירות של שתי טיסות שבועיות.
הקו פעל עד פברואר 2020.
ב-27 באוקטובר 2013 החברה החלה להפעיל שתי טיסות שבועיות בקו תל אביב – וילנה לכל כיוון.
החל מאפריל 2014 החברה הפעילה שלוש טיסות שבועיות בקו זה.
לאחר הפסקה חזרה החברה להפעיל ארבע טיסות שבועיות לבירת ליטא.
ב-29 באוקטובר 2013 החברה החלה להפעיל שלוש טיסות שבועיות בקו תל אביב – קטוביץ לכל כיוון.
בינואר 2015 פחתה התדירות לשתי טיסות שבועיות.
בהמשך עלתה תדירות הטיסות ל-7 טיסות שבועיות.
עד 23 במרץ 2018 פעל קו קטוביץ–עובדה (אילת) בתדירות של שתי טיסות שבועיות.
ב-23 בנובמבר 2013 החברה החלה להפעיל שלוש טיסות שבועיות בקו תל אביב – ורשה לכל כיוון.
החברה הפסיקה זמנית את טיסותיה בקו זה בספטמבר 2014 וחידשה אותן החל מחודש מרץ 2015. החל מ-25 במרץ 2018 התדירות גדלה לטיסה יומית בכל כיוון בקו זה.
החל מחודש דצמבר 2016 ועד 24 במרץ 2018 הפעילה החברה שתי טיסות שבועיות בקו עובדה (אילת) – ורשה.
הקו חזר לפעול ב-28 באוקטובר 2018, בתדירות של שתי טיסות שבועיות עד לסגירתו בשנת 2019.
מ-19 ביוני 2017 ועד לשנת 2021 הפעילה החברה קו מתל אביב ללובלין בתדירות של שתי טיסות שבועיות.
החל מ-16 בספטמבר 2019 מפעילה החברה קו מתל אביב לקרקוב, בתדירות של 4 טיסות שבועיות.
בהמשך עלתה התדירות ל-7 טיסות שבועיות.
ב-31 במרץ 2014 החברה החלה להפעיל שלוש טיסות שבועיות בקו תל אביב – פראג לכל כיוון.
לאחר הפסקה בעונת החורף 2015, חודשו הטיסות בקו זה במרץ 2015 בתדירות של שתי טיסות בשבוע.
ב-11 ביוני 2018 בוטל הקו עקב סגירת הבסיס של החברה בעיר.
עד 22 במרץ 2018 הפעילה החברה טיסה שבועית אחת בקו פראג–עובדה (אילת) לכל כיוון.
ב-14 במאי 2014 החלה החברה להפעיל שלוש טיסות שבועיות בקו תל אביב – סופיה.
נכון לאוגוסט 2023 מפעילה החברה 8 טיסות שבועיות בקו זה.
ב-21 ביולי 2017 החלה החברה להפעיל שלוש טיסות שבועיות בקו תל אביב – ורנה.
נכון לאוגוסט 2023 מפעילה החברה 4 טיסות שבועיות בקו זה.
בפברואר 2021 הודיעה החברה על פתיחת קו בין תל אביב לבורגס, הקו החל לפעול ב-10 ביוני ופועל בתדירות של 3 טיסות שבועיות.
ב-20 ביוני 2016 נפתח קו חדש של החברה לנמל התעופה הבינלאומי של ריגה בירת לטביה, בו פועלות שתי טיסות שבועיות מתל אביב.
עד 25 במרץ 2018 הפעילה החברה שתי טיסות שבועיות בקו ריגה–עובדה (אילת).
מ-28 באוקטובר 2018 ועד פברואר 2020 חזר הקו לפעול מנמל התעופה רמון בתדירות של שתי טיסות שבועיות.
ב-24 ביוני 2017 נפתח קו חדש של החברה מתל אביב לנמל התעופה לוטון שבלונדון, בתדירות של טיסה יומית.
נכון לאוגוסט 2023 מפעילה החברה 6 טיסות שבועיות בקו זה.
החל מ-28 באוקטובר 2018 ועד פברואר 2020 הפעילה החברה קו מאילת לנמל התעופה לוטון שבלונדון.
ב-27 במרץ 2022 נפתח קו חדש נוסף של החברה מתל אביב לנמל התעופה גטוויק שבלונדון, בתדירות של בסיס יומיומי.
נכון לאוקטובר 2023 הפעילה החברה 6 טיסות שבועיות בקו זה.
החל מ-19 ביוני 2017 הפעילה החברה קו מתל אביב לקושיצה בתדירות של שתי טיסות שבועיות לכל כיוון.
ב-3 ביוני 2018 בוטל הקו עקב סגירת בסיס החברה בעיר.
החל מ-15 ביוני 2018 מפעילה החברה קו מתל אביב לווינה בתדירות של ארבע פעמים בשבוע.
במאי 2019 החברה מפעילה טיסה יומית בקו.
החל בחורף 2019 החברה מפעילה 9 טיסות שבועיות בקו.
נכון לאוגוסט 2023 מפעילה החברה יומית בקו זה.
בין 17 בנובמבר 2018 ועד לשנת 2019 הפעילה החברה קו עונתי מאילת לווינה.
בינואר 2021 הודיעה החברה על פתיחת קו מתל אביב לאבו דאבי.
הקו החל לפעול ב-18 באפריל ומופעל בתדירות של 4 טיסות שבועיות.
נכון לאוגוסט 2023 מפעילה החברה טיסה יומית בקו זה.
בינואר 2021 הודיעה החברה על פתיחת קו מתל אביב ללרנקה.
הקו החל לפעול ב-30 במרץ ופעל בתדירות של 2 טיסות שבועיות.
ב-6 במאי 2021 הגדילה החברה את הטיסות בקו ל-3 טיסות שבועיות.
בהמשך גדלה התדירות ל-9 טיסות שבועיות.
במרץ 2021 הודיעה החברה על פתיחת קווים עונתיים מתל אביב לרודוס, הרקליון, סנטוריני ומיקונוס.
הקווים החלו לפעול ביוני אותה שנה ופועלים בתדירות של מספר טיסות בשבוע.
החל מ-12 בדצמבר 2022 מפעילה החברה קו מתל אביב לאתונה בתדירות של 3 טיסות שבועיות.
במאי 2020 הודיעה החברה על פתיחת קו מתל אביב לנמל התעופה מילאנו-מלפנסה.
הקו החל לפעול בתדירות של טיסה יומית.
ביוני 2021 הודיעה החברה על פתיחת קווים מתל אביב לרומא, קטניה ובארי.
הקו לרומא החל לפעול ב-16 ביולי 2021 בתדירות של 3 טיסות שבועיות, ובהמשך עלתה התדירות ל-10 טיסות שבועיות.
הקו לקטניה החל לפעול ב-4 ביולי 2021 בתדירות של 3 טיסות שבועיות.
הקו לבארי החל לפעול ב-3 ביולי 2021 בתדירות של 2 טיסות שבועיות.
בפברואר 2023 סגרה החברה את הקו.
ביוני 2021 הודיעה החברה על פתיחת קו מתל אביב לנאפולי.
הקו החל לפעול ב-15 בספטמבר בתדירות של שתי טיסות שבועיות.
בהמשך עלתה התדירות ל-4 טיסות שבועיות.
באוקטובר 2021 הודיעה החברה על פתיחת קו מתל אביב לוונציה.
הקו החל לפעול ב-4 ביוני 2022 בתדירות של 2 טיסות שבועיות.
בהמשך עלתה התדירות ל-3 טיסות שבועיות.
בנובמבר 2022 הודיעה החברה על פתיחת קו מתל אביב לברצלונה.
הקו החל לפעול ב-9 בינואר 2023 בתדירות של 3 טיסות שבועיות.
באוגוסט 2023 הודיעה החברה על סגירת הקו החל מ-11 בספטמבר 2023.
ויזתא הוא הבן האחרון ברשימת עשרת בני המן.
ב ויזתא הבן האחרון ברשימת עשרת בני המן שנהרגו בי"ג באדר ונתלו למחרתו בי"ד אדר.
לפי תרגום ראשון ויזתא נתלה בראש העץ ולפי תרגום שני ויזתא נתלה בתחתית העץ.
לפי חז"ל היו להמן בנים נוספים וייתכן גם צעירים יותר.
אך ההנחה הפשוטה בפי רבים היא שויזתא הוא צעיר בניו.
למרות שאין הוכחה לכך בפסוקים.
הרב יעקב מדן טען שבניגוד לתפיסה הרווחת שויזתא היה ילד במותו, סביר יותר להניח שהיה אדם בוגר, זאת בשל ההנחה שאדם כמו אביו – המן, לא התמנה בגיל צעיר לתפקיד בכיר.
לדבריו, סביר גם שמילא תפקיד בבית אביו.
בכך הסביר למה ויזתא נהרג.
רש"י כתב סיבה נוספת להריגתו: לדבריו העשרה שנהרגו ונתלו מתוך בני המן הם אותם אלו שכתבו דברי שטנה על היהודים ועל ירושלים, כפי שכתוב ב.
הרוקח למד מהסמכת הרג 500 האיש להרג עשרת בני המן, שבני המן היו שרי חמישים.
אגדה עממית גורסת שויזתא בנה ארמון וגשר בעיר ג'יזרה.
יחיאל פישל קסטלמאן שליח צפת כתב (תרי"ט בערך) כי יהודי המקום אומרים ש"קבלה בידם שזה הפלטין והגשר בנה אותה עדיין וויזתא בן המן, כי היה מלך בעת ההיא בעיר הזאת".
דוד דבית הלל באותה תקופה מספר גם הוא על אגדה דומה.
הוצעו מספר אפשרויות לפירוש שמו.
יש הסוברים ששמו הוא Vahyaz-data שפירושו מתנת הטוב, ואף נמצאה כתובת עתיקה עם שם זה.
לעומת זאת, יש הסוברים שפירוש שמו הוא "בן הזקונים".
המקור לטענה זאת מובא מכך שבהודית Vayo-Zata פירושו בן זקונים.
עוד מה שמחזק טענה זאת זה שויזתא נכתב אחרון בבניו של המן.
ויזתא זכה ליחס מיוחד מהמון העם ושמו התקבע בסלנג היהודי ככינוי גנאי לשוטה וטיפש.
כך במילון אבן-שושן נכתב: "ויזתא - כינוי עממי לטיפש ולשוטה" בעקבותיו נכתב כך במילונים נוספים.
במילונים מודרניים המונח אינו מופיע מפני שהסלנג לא מקובל בעברית החדשה.
משמו נוצרו גם מספר ביטויים דוגמת:" ויזתא", " דלפון , ויזתא א חכם".
את תפוצת הביטוי ניתן למצוא רבות בעיתונות העבר כך גם במסכת פורים מאת צבי הירש זומרהויזן נכתב "הא הוי ויזתא, וקיימא לן, דשוטה גדול היה" קיימות גם גרסאות פרודיות נוספות של דיון תלמודי הטוענות לטיפשותו של ויזתא.
האזכור הראשון לדימוי הוא ב-1845. אבן שושן מציין שמקור הדימוי של ויזתא כשוטה מקורו ב"אגדה".
רפאל ויס העיר שלא נמצא כן באגדה כלל.
יעקב ישראל סטל שיער שמקור הדימוי נובע מדברי האבן עזרא הטוען שויזתא היה גבוה באופן חריג.
ובהסתמך על אמרה עממית הגורסת "כל ארוך שוטה".
אסמכתא לדבריו היא כינוי נוסף לשוטה - "ויזתא ארוך".
בתרבות הספרדית-מזרחית ויזתא הוא כינוי לאדם גבוה ורזה.
סטל טען שהדימוי נוצר מהאות ו של המילה ויזתא הנכתבת על פי ההלכה גבוהה.ויזתא מופיע גם כשמות של ספרים ופרודיות לפורים, ובמספר שירים עממיים.
כלומר, צריך לכתוב במגילה את האות ו במילה ויזתא בכתב גדול – זקוף כמו משוט של ספינה.
רבי יוחנן מנמק שעושים את זה כדי להגיד שכולם נתלו בטור אחד מעל השני.
ניתנו גם נימוקים דרשניים לאירוך של הו' דווקא בשמו של ויזתא.
האבן עזרא כתב שבא לרמז שויזתא היה בן שש או שהיה גבוה יותר מאחיו.
רמ"ד ואלי כתב שהיה רשע יותר משאר אחיו.
קאמרון ג'יבריל תומאז , המוכר בשם הבמה ויז קאליפה (Wiz Khalifa), הוא ראפר, זמר, כותב שירים ושחקן אמריקאי.
הוא הוציא את אלבום הבכורה שלו בשנת 2006 וחתום בחברת התקליטים וורנר רקורדס.
בשנת 2007 הגיע שירו "Say Yeah" לטופ 40 במצעד להיטי ההיפ-הופ בשנת 2008. את אלבומו השני, "Deal or No Deal" הוציא קאליפה בשנת 2009. באפריל 2010 הוציא קאליפה מיקסטייפ בשם "Kush and Orange Juice" להורדה חינמית, ולאחר מכן עזב את וורנר רקורדס וחתם באטלנטיק רקורדס.
בשנת 2010 הוציא קאליפה את הסינגל "Black and Yellow", שזכה להצלחה רבה והגיע למקום הראשון במצעד הבילבורד הוט 100 ובמצעדים אחרים.
ב-29 במרץ 2011 הוציא קאליפה את אלבום האולפן השלישי שלו, "Rolling Papers".
בשנת 2014 כתב יחד עם צ'ארלי פות' את השיר "See You Again".
השיר אשר נכתב לזכרו של פול ווקר, זכה להצלחה עולמית והפך להיות השיר הרביעי הכי נצפה ביותר ביוטיוב עם למעלה מ-5 מיליארד צפיות (נכון ליוני 2021).
שם הבמה שלו נגזר מהמילה הערבית "ח'ליפה", שמשמעותה ה"יורש".
קאליפה אמר באתר "Spinner" שהוא מכונה "young WiZ" כי סבו המוסלמי קרא לו בשם ויז.
ביום הולדתו ה-17, קעקע קאליפה את שם הבמה שלו על עצמו.
ו-Bone Thugs-n-Harmony היו מבין אמני ההיפ-הופ שקאליפה הושפע מהם מאוד.
בשנת 2005 הוציא קאליפה את המיקסטייפ הראשון שלו בשם "Welcome to Pistolvania".
המיקסטייפ הוביל לאלבום האולפן הראשון שלו בשנת 2006 בשם "Show and Prove".
מגזין הרולינג סטון כינה אותו "אמן לצפייה".
בשנת 2007 חתם קאליפה בוורנר רקורדס והוציא שני מיקסטייפס דרך רוסטרום רקורדס.
סינגל הבכורה שלו בוורנר רקורדס, "Say Yeah", הגיע למקום ה-25 במצעד השירים הקצביים של מגזין הבילבורד, ולמקום ה-20 במצעד להיטי הראפ.
קאליפה הופיע עם דה גיים, דייוויד באנר ו-Play-N-Skillz באמפיתיאטרון "USANA" שביוטה.
בספטמבר 2008 הוציא קאליפה מיקסטייפ בשם "Star Power", ובאפריל 2009 הוציא מיקסטייפ נוסף בשם "Flight School" בחברת התקליטים רוסטרום רקורדס.
ביולי 2009 נפרד קאליפה מחברת התקליטים וורנר רקורדס לאחר עיכובים רבים בשחרור אלבום הבכורה שלו בחברה, שהיה אמור להיות תחת השם "First Flight".
ביולי 2009 קאליפה הופיע עם Girl Talk, Modey Lemon, Donora, Grand Buffet ודון קבאלרו באמפיתיאטרון שבפיטסבורג, שם הוא הודיע שהשותפות שלו עם וורנר רקורדס הסתיימה.
באוגוסט 2009 הוציא קאליפה את הסינגל "Teach U to Fly" ואת המיקסטייפ "How Fly", בשיתוף פעולה עם הראפר קורנסי מניו אורלינס.
קאליפה הציג סגנון מלודי יותר במיקסטייפ, בין שירה לראפ.
ב-2 בנובמבר 2009 הוציא קאליפה את המיקסטייפ "Burn After Rolling", כשהוא שר עם לחנים מוכרים של אמנים אחרים, כולל את השיר "If I Were A Boy" ו-"Diva" של ביונסה, "Walking on a Dream" של Empire of the Sun ועוד.
ב-24 בנובמבר 2009 הוציא קאליפה את אלבום האולפן השני שלו, Deal or No Deal.
בשנת 2010 כונה קאליפה על ידי מגזין "The Source" כ"הטירון של השנה" לצד ריק רוס, "איש השנה".
הוא הופיע עם הראפר ילאוולף במסע ההופעות שלו סביב אלבומו "Deal or No Deal".
ב-14 באפריל 2010, פרסם קאליפה מיקסטייפ נוסף בשם "Kush and Orange Juice" להורדה חינמית.
באפריל 2010 פרסם מגזין ניו יורק כי קאליפה חתם באטלנטיק רקורדס, אם כי הראפר לא אישר את הידיעות.
ב-30 ביולי הודיע קאליפה כי הוא אכן חתם באטלנטיק, וכי הוא מתכנן לעבוד על אלבום חדש אך עדיין ללא שם.
קאליפה השתתף ברמיקס ובווידאו של הסינגל של ריק רוס בשם "Super High" לצד הראפר קורנסי.
הוא התארח במספר מיקסטייפים של אמנים שונים ובשירים של ראפרים חובבים.
ב-2010 נבחר קאליפה לאחת מפריצות הדרך של ההיפ-הופ ב-MTV עם כמעט 70,000 קולות, כשעקף בדרך את ניקי מינאז', טרוויס בארקר, ג'יי קול ועוד.
במאי 2010 קאליפה הופיע בפסטיבל ה"רוק בלס" במיניאפוליס, מינסוטה, לצד להקת ההיפ-הופ וו טאנג קלאן, KRS-One, ראקים, לורן היל, סנופ דוג ועוד.
קאליפה סירב להזמנה של הראפר דרייק להופיע איתו, והשיק בעצמו סיבוב הופעות בשם "Waken Baken Tour" עם הראפר ילאוולף, שנמשך מספטמבר עד נובמבר 2010. בנובמבר 2010, תוך כדי סיבוב ההופעות "Waken Baken", נעצר קאליפה בגין החזקת וסחר מריחואנה.
הוא שוחרר למחרת בבוקר בערבות של 300,000 דולרים.
בשנת 2010 הוציא קאליפה את הסינגל Black and Yellow, הסינגל הראשון שלו באטלנטיק, שזכה להצלחה אדירה והגיע בשיאו למקום הראשון במצעד הבילבורד הוט 100 ובמדינות רבות.
שם השיר מתייחס לצבעים של הפיטסבורג סטילרס, קבוצת הפוטבול האהודה עליו.
ב-29 במרץ 2011, הוציא קאליפה את אלבום הבכורה שלו באטלנטיק, "Rolling Papers".
בשנת 2012 קיבל שתי מועמדויות לפרס גראמי על הופעת הראפ הטובה ביותר ועל שיר הראפ הטוב ביותר על שירו "Black and Yellow".
באותה שנה כיכב בסרט הקומי "מק ודוויין הולכים לבית ספר" לצדו של סנופ דוג.
קהל המעריצים של קאליפה ידוע בשם "Taylor Gang" (כנופיית טיילור), כיוון שקאליפה אוהב את נעלי האולסטאר של צ'אק טיילור.
בשנת 2014 הוציא את אלבום האולפן החמישי שלו "Blacc Hollywood" אשר שוחרר באנגליה ב-18 באוגוסט 2014 ובארצות הברית שוחרר ב-19 באוגוסט תחת חברת ההקלטות רוסטרום רקורדס בשיתוף עם אטלנטיק רקורדס.
עוד בלט באלבום הסינגל "You and Your Friends" שהפיק דיג'יי מאסטרד והתארחו בשיר סנופ דוג וטיי דולה סיין.
השיר נכנס לרשימות השמעה רבות בין היתר לאיגוד תעשיית ההקלטות האוסטרלי במקום ה-14, Hot R&B/Hip-Hop Songs במקום ה-ה-21, ולמצעד של בילבורד הוט 100 במקום ה-82, שהוא גם הנחשב ביותר מבין כולם.
בפרסי גראמי לשנת 2015, אלבומו "Blacc Hollywood" היה מועמד לפרס גראמי לאלבום הראפ הטוב ביותר והסינגל "We Dem Boys" היה מועמד לפרס גראמי לשיר הראפ של השנה.
באפריל 2015 הוציא קאליפה את הקליפ לשיר "See You Again" מתוך הפסקול של הסרט מהיר ועצבני 7, בו הוא מארח את צ'ארלי פות'.
השיר הוקדש לזכר פול ווקר שנהרג בתאונת דרכים.
שיר זה זכה להצלחה רבה ועמד בראש רשימת הסרטונים הנצפים ביותר ביוטיוב ונכון להיום עומד על חמישה מיליארד צפיות באתר יוטיוב והחזיק את המקום הראשון במצעד הבילבורד במשך 12 שבועות.
השיר קיבל שלוש מועמדויות לפרס גראמי - שיר השנה, הרכב הפופ הטוב ביותר (עם צ'ארלי פות') והשיר הטוב ביותר שנכתב לסרט קולנוע, לטלוויזיה או למדיה ויזואלית אחרת.
ב-25 ביוני 2016 הופיע בישראל, בלייב פארק בראשון לציון.
ב-10 באוגוסט 2017 הופיע בזיגט פסטיבל בהונגריה,בודפשט.
במהלך ההופעה זרק סמים לקהל.
ב-13 ביולי 2018 הוא הוציא אלבומו השישי "Rolling Papers 2", אשר מהווה המשך לאלבומו השלישי "Rolling Papers".
באלבום שכוללים 25 רצועות שירים, מתארחים בין היתר הראפרים ג'ימי וופו, ג'וצי מיין, סוואה לי, שווי וודס, ליל סקייס והלהקה Bone Thugs-n-Harmony.
שיר הנושא של האלבום "Something New" שוחרר ב-11 באוגוסט 2017 ומתארח בו הראפר טיי דולה סיין.
ב-18 באפריל 2019 השתתף בשיר "Earth" של ליל דיקי שבו הוא שר קטע קצר.
בנובמבר של שנה זו, ביצע תפקיד משחק קצר בסדרת הטלוויזיה "דיקנסון" ברשת Apple TV.
בשיתוף עם אשר אנג'ל הוציא את סינגל הבכורה של אנג'ל "One Thought Away", ב-6 ביוני 2019.
ב-1 בפברואר 2020 שר את השיר "See You Again" במשחק של לוס אנג'לס לייקרס לזכרו של קובי בראיינט כוכב הלייקרס.
באותו חודש החל לדבב בסדרת האנימציה "דנקנוויל" ברשת פוקס, את מר מיטץ'.
בשנת 2023 שיחק בסרט הדרמה הביוגרפי "Spinning Gold" בו גילם את הזמר ג'ורג' קלינטון לצד הזמר ג'ייסון דירולו.
היה מועמד עשר פעמים לפרס גראמי, אך לא זכה עד כה.
בשנת 2011 החל בזוגיות עם הדוגמנית אמבר רוז.
הם התארסו במרץ 2012 ונישאו ביולי 2013. להם בן אחד, סבסטיאן טיילור שנולד ב-2013. בספטמבר 2014 השניים התגרשו.
בשנת 2016 תבע קאליפה את המנהל לשעבר שלו בנג'י גרינברג ואת רוסטרום רקורדס בשל "עסקת 360", עליה הוא חתום שלטענתו היא לא הוגנת.
קאליפה מבקש פיצוי של מיליון דולר וכן פיצויים עונשיים ושכר טרחת עורך דין.
הוא וגרינברג נפרדו לאחר 10 שנות שותפות.
החברה נוסדה בשנת 1995 בשם "זוהר ארגמנית", כחברת בת של חברת "ליפמן הנדסה אלקטרונית" (היום וריפון ישראל), שהייתה אז בשליטת האחים רמי ואהרון ליפמן, ומבטח שמיר אחזקות, שבשליטת איש העסקים מאיר שמיר.